text: হিন্দুধর্মে ধর্মগ্রন্থ রামায়ণে বর্ণিত নিকষা (Devanagari: निकषा) ছিলেন একজন রাক্ষসী৷ তিনি রাবণের মা ছিলেন৷ গাত্রবর্ণ কষ্টিপাথরের মত হওয়ায় তিনি নিকষা নামে অধিক পরিচিত হলেও তার আসল নাম ছিলো কৈকসী বা কেশিনী৷
  
  কিংবদন্তী
  নিকষা ছিলেন রাক্ষসরাজ সুমালী এবং গন্ধর্ব রাজকুমারী কেতুমতির কন্যা৷ ঋষি বিশ্রবাকে পতিহিসাবে পাওয়ার জন্য তিনি তার পিতা ও মাতার সহিত পরামর্শ করে৷ তিনি ভেবেছিলেন বিশ্রবার অপর পুত্রের মতো তার পুত্রসন্তানরাও ধনবান ও চরিত্রবান হবে৷ কিন্তু তার এই পরিকল্পনা সফল হয় না৷ বিশ্রবা নিকষাকে বিবাহ করার জন্য তার পুর্বপত্নী দেববর্ণিনী ও তার পুত্র কুবেরকে ত্যাগ করেন৷ ক্রমে উভয়ের রাবণ, কুম্ভকর্ণ ও বিভীষণ নামে তিন পুত্র ও শূর্পণখা নামে এক কন্যাসন্তান হয়৷
  
  রাবণ সীতাকে হরণ করে লঙ্কায় বন্দিনী করে রাখলে নিকষা তাকে আবার তার পতি রামের কাছে ফেরত দিয়ে আসতে বললেও রাবণ তা অমান্য করে৷ বিভীষণ সীতাকে ফেরত দিয়ে আসার কথা বললে রাবণ ক্ষিপ্ত হয় ও তাকে লঙ্কা থেকে বিতাড়িত করেন৷ তার মাতা নিকষার পরামর্শেই বিভীষণ রামের পক্ষে যুদ্ধে যোগদান করে৷
  
  তথ্যসূত্র
  
  বিষয়শ্রেণী:হিন্দু পুরাণ
title: নিকষা